CELEX: C2007/315/62
Language: mt
Date: 2007-12-22 00:00:00
Title: Kawża T-194/04: Sentenza tal-Qorti tal-Prim'Istanza tat- 8 ta' Novembru 2007 — Bavarian Lager vs Il-Kummissjoni ( Aċċess għad-dokumenti — Regolament (KE) Nru 1049/2001 — Dokumenti relatati ma' proċedura għal nuqqas ta' twettiq ta' obbligu — Deċiżjoni li tirrifjuta l-aċċess — Protezzjoni ta' persuni fiżiċi fir-rigward ta' l-ipproċessar ta' data personali — Regolament (KE) Nru 45/2001 — Kunċett ta' ħajja privata [privatezza] )

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/33
            
         Sentenza tal-Qorti tal-Prim'Istanza tat-8 ta' Novembru 2007 — Bavarian Lager vs Il-Kummissjoni
   (Kawża T-194/04) (1)
   
   (“Aċċess għad-dokumenti - Regolament (KE) Nru 1049/2001 - Dokumenti relatati ma' proċedura għal nuqqas ta' twettiq ta' obbligu - Deċiżjoni li tirrifjuta l-aċċess - Protezzjoni ta' persuni fiżiċi fir-rigward ta' l-ipproċessar ta' data personali - Regolament (KE) Nru 45/2001 - Kunċett ta' ħajja privata [privatezza]’)
   (2007/C 315/62)
   Lingwa tal-kawża: L-Ingliż
   Partijiet
   
      Rikorrenti: The Bavarian Lager Co. Ltd (Clitheroe, ir-Renju Unit) (rappreżentanti: inizjalment J. Pearson u C. Bright, u mbagħad J. Webber u M. Readings, solicitors)
   
      Konvenuta: Il-Kummissjoni tal-Komunitajiet Ewropej (rappreżentanti: C. Docksey u P. Aalto, aġenti)
   Suġġett
   Talba għal annullament tad-Deċiżjoni tal-Kummissjoni tat-18 ta' Marzu 2004, li tiċħad talba mressqa mir-rikorrenti intiża sabiex tikseb l-aċċess komplet għall-minuti li ttieħdu waqt laqgħa fil-kuntest ta' proċedura għal nuqqas ta' twettiq ta' obbligu u talba għal dikjarazzjoni li l-Kummissjoni żbaljatament waqqfet il-proċedura mressqa kontra l-Gvern tar-Renju Unit tal-Gran Brittanja u ta' l-Irlanda ta' Fuq abbażi ta' l-Artikolu 169 tat-Trattat KE (li sar l-Artikolu 226 KE).
   Dispożittiv
   
               1)
            
            
               Id-deċiżjoni tal-Kummissjoni, tat-18 ta' Marzu 2004, li tirrifjuta l-applikazzjoni għal aċċess għall-minuti kompleti tal-laqgħa tal-11 ta' Ottubru 1996, li jinkludu l-ismijiet kollha, hija annullata.
            
         
               2)
            
            
               Il-Kummissjoni għandha tbati l-ispejjeż ta' The Bavarian Lager Co. Ltd.
            
         
               3)
            
            
               Il-Kontrollur Ewropew għall-Protezzjoni tad-Data (KEPD) għandu jbati l-ispejjeż rispettivi tiegħu.
            
         
      (1)  ĠU C 201, 7.8.2004.